《和夜读离骚》
宋代·赵希逢

孤忠烈日与秋霜，千古英魂在水央。
掩卷和吁悲往事，挑灯痛饮坐寒窗。
始终与国当同戚，愤抑沉身亦近狂。
狼跋等诗今可覆，怡然意味最深长。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。